сегѡ̀ ра́ди хотя́й соблюстѝ пе́рвую за́повѣдь, си́рѣчь стра́хъ, я́коже рече́ся, до́лженъ є́сть со мно́гимъ тща́ніемъ размышля́ти прежденапи̂санныя приключє́нія жи́зни, и безмѣ̂рныя и неизслѣ̂димыя бж҃ія благодѣя̂нія: и вся̂, єли̂ка сотворѝ, и твори́тъ на́съ ра́ди ви́димыми и неви́димыми, за́повѣдьми и догма́ты, преще́ніи жеи ѻбѣтова́ніи, храня̀, пита́я, промышля́я, животворя̀, избавля́я ѿ ви́димыхъ и неви́димыхъ врагѡ́въ, моли́твами и хода́тайствомъ ст҃ы́хъ єгѡ̀ врачу́я болѣ̂зни, я̀же безчи́ніе на́ше нано́ситъ на́мъ, долготерпя̀ при́снѡ ѡ на́шихъ беззако́ніяхъ, нече́стіяхъ и грѣсѣ́хъ, и ѡ всѣ́хъ, єли̂ка сотвори́хомъ и твори́мъ, и єли́ка и́мамы сотвори́ти, ѿ ни́хже да изба́витъ на́съ бл҃года́ть єгѡ̀, и єли́кѡ прогнѣвля́емъ єго̀ сло́вомъ, дѣ́ломъ и помышле́ніемъ